2000/767/EY: Komission päätös, tehty 5 päivänä joulukuuta 2000, uusien tehoaineiden FOE 5043:n (flufenaset - aiemmalta nimeltään flutiamidi) ja flumioksatsiinin väliaikaisia lupia koskevan määräajan pidentämismahdollisuudesta (tiedoksiannettu numerolla K(2000) 3658) (ETA:n kannalta merkityksellinen teksti)



Virallinen lehti nro L 306 , 07/12/2000 s. 0034 - 0035



Komission päätös, tehty 5 päivänä joulukuuta 2000, uusien tehoaineiden FOE 5043:n (flufenaset - aiemmalta nimeltään flutiamidi) ja flumioksatsiinin väliaikaisia lupia koskevan määräajan pidentämismahdollisuudesta (tiedoksiannettu numerolla K(2000) 3658) (ETA:n kannalta merkityksellinen teksti) (2000/767/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(1), sellaisena kuin se on viimeksi muutettuna komission direktiivillä 2000/68/EY(2), ja erityisesti sen 8 artiklan 1 kohdan neljännen alakohdan, sekä katsoo seuraavaa: (1) Direktiivissä 91/414/ETY (jäljempänä "direktiivi") säädetään kasvinsuojeluaineisiin lisättäviksi sallittuja tehoaineita koskevan yhteisön luettelon laatimisesta. (2) Hakija Bayer SA toimitti Ranskan viranomaisille 1 päivänä helmikuuta 1996 FOE 5043 (flufenaset - aiemmalta nimeltään flutiamidi) -nimistä uutta tehoainetta koskevan asiakirja-aineiston. (3) Hakija Cyanamid toimitti Ranskan viranomaisille 2 päivänä toukokuuta 1994 uutta flumioksatsiini-nimistä tehoainetta koskevan asiakirja-aineiston. (4) Direktiivin 6 artiklan 3 kohdan mukaisesti komissio vahvisti päätöksessä 97/362/EY(3), että FOE 5043:n (flufenasetin) osalta jätetyn asiakirja-aineiston voitiin periaatteessa katsoa täyttävän direktiivin liitteessä II ja kyseistä tehoainetta sisältävän kasvinsuojeluaineen osalta direktiivin liitteessä III säädetyt tietovaatimukset. (5) Direktiivin 6 artiklan 3 kohdan mukaisesti komissio vahvisti päätöksessä 97/631/EY(4), että flumioksatsiinin osalta jätetyn asiakirja-aineiston voitiin periaatteessa katsoa täyttävän direktiivin liitteessä II ja kyseistä tehoainetta sisältävän kasvinsuojeluaineen osalta direktiivin liitteessä III säädetyt tietovaatimukset. (6) Tällainen tietojen varmistus on tarpeen, jotta asiakirjat voitaisiin tutkia yksityiskohtaisesti ja jotta jäsenvaltioilla olisi mahdollisuus myöntää kyseessä olevaa tehoainetta sisältäville kasvinsuojeluaineille väliaikainen lupa enintään kolmeksi vuodeksi siten, että direktiivin 8 artiklan 1 kohdassa säädettyjä edellytyksiä noudatetaan, erityisesti edellytystä tehdä yksityiskohtainen arviointi tehoaineesta ja kasvinsuojeluaineesta direktiivin vaatimusten mukaisesti. (7) FOE 5043:n (flufenasetin) vaikutukset ihmisten ja eläinten terveyteen arvioidaan hakijan ehdottamien käyttötarkoitusten osalta direktiivin 6 artiklan 2 ja 4 kohdan mukaisesti. Ranska toimitti komissiolle esittelevänä jäsenvaltiona 6 päivänä tammikuuta 1998 asianomaisen arvioluonnoksen. Jäsenvaltiot ja komissio tarkastelevat kyseistä kertomusta pysyvässä kasvinsuojelukomiteassa sekä sen työryhmissä. (8) Flumioksatsiinin vaikutukset ihmisten ja eläinten terveyteen arvioidaan hakijan ehdottamien käyttötarkoitusten osalta direktiivin 6 artiklan 2 ja 4 kohdan mukaisesti. Ranska toimitti komissiolle esittelevänä jäsenvaltiona 20 päivänä tammikuuta 1998 asianomaisen arvioluonnoksen. Jäsenvaltiot ja komissio tarkastelevat kyseistä kertomusta pysyvässä kasvinsuojelukomiteassa sekä sen työryhmissä. (9) Asiakirja-aineiston arviointia ei ole mahdollista saattaa loppuun kolmen vuoden kuluessa edellä mainittujen täydellisyyspäätösten tekemisestä, koska asiakirjojen tutkiminen sen jälkeen, kun esittelevä jäsenvaltio on toimittanut arvioluonnoksen, on kestänyt yhteisön keskimääräistä uuden tehoaineen arviointia kauemmin. (10) Kummankin hakemuksen arviointimenettelyä on tutkittu useita arviointiperusteita käyttäen. Tutkinnasta käy ilmi, että yhteisön arvioinnin pidentynyt kesto johtuu tekijöistä, jotka eivät johdu ensisijaisesti edellä mainituista kahdesta hakijasta. (11) Jotta FOE 5043:n (flufenasetin) ja flumioksatsiinin arviointia voitaisiin jatkaa ja jotta näitä tehoaineita sisältävät kasvinsuojeluaineet voisivat edelleen olla väliaikaisesti saatavissa maatalouskäyttöön, jäsenvaltioiden olisi sallittava pidentää näitä tehoaineita sisältäville kasvinsuojeluaineille direktiivin 8 artiklan 1 kohdan perusteella myönnettyjä lupia (12) Kummassakin tapauksessa ehdotetaan 12 kuukauden pidennystä, jonka pitäisi olla riittävä arviointi- ja päätösmenettelyn saattamiseksi loppuun ottaen huomioon päätöksen niiden mahdollisesta sisällyttämisestä liitteeseen I. (13) Väliaikaisten lupien mahdollisten aikarajojen pidentämistä koskevia säännöksiä olisi pidettävä väliaikaisina toimenpiteinä. Komissio on jo toteuttanut toimenpiteitä arviointijärjestelmän parantamiseksi, jotta uuden tehoaineen arviointi voitaisiin suorittaa loppuun kolmen vuoden kuluessa täydellisyyspäätöksen julkaisemisesta. (14) Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltiot voivat pidentää FOE 5043:a (flufenasetia) ja flumioksatsiinia sisältäville kasvinsuojeluaineille jo myönnettyjä väliaikaisia lupia enintään 12 kuukauden ajaksi tämän päätöksen tekopäivästä. 2 artikla Tämä päätös on osoitettu kaikille jäsenvaltioille. Tehty Brysselissä 5 päivänä joulukuuta 2000. Komission puolesta David Byrne Komission jäsen (1) EYVL L 230, 19.8.1991, s. 1. (2) EYVL L 276, 28.10.2000, s. 41. (3) EYVL L 152, 11.6.1997, s. 31. (4) EYVL L 262, 24.9.1997, s. 7.